Publication: Magyar Közlöny
Issue: MK-2001-99 (Year: 2001, Number: 99)
Era: 1990-2004
Section: 1993. évi LXXX. törvény (a továbbiakban: Ftv.) 72. §-ának
Paragraph Index: 73

(2) A külföldi hallgatók a térítések és juttatások szempontjából az alábbi csoportokba sorolhatók: „A” kategória: nemzetközi megállapodás alapján a magyar fél ösztöndíjával, illetőleg magyar állami ösztöndíjjal tanulmányokat folytató hallgatók, — „A/1” kategória: évi 12 havi ellátásban részesülő Európán kívüli hallgatók, — „A/2” kategória: évi 10 havi ellátásban részesülő európai hallgatók, — „A/3” kategória: évi 10 havi ellátásban részesülő határon túli magyar ösztöndíjasok; „B” kategória: nemzetközi megállapodás alapján a küldő fél ösztöndíjával tanulmányokat folytató hallgatók; „C” kategória: nemzetközi megállapodás alapján külföldi államok kiküldötteinek gyermekeiként tanulmányokat folytatók; „D” kategória: a felsőoktatási intézménnyel kötött megállapodás alapján költségtérítéses képzésben részt vevő hallgató; „E” kategória: nemzetközi megállapodás alapján, illetőleg nemzetközi megállapodás alapján nem magyar ösztöndíjjal tanulmányokat folytató hallgatók.

Source: https://magyarkozlony.hu/hivatalos-lapok/003dadabd362a35b0a14e8d94c68ffe14cfb6ebb/dokumentumok/b573d615fab0521fb8565b4b3a26c01430564bfd/letoltes